Държавен вестник, бр. 101, 2023 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  101
(3) Когато пътят има номер едновременно 
по националната и международната класифи-
кация, съответните пътни знаци се поставят 
един до друг или един под друг, като отляво 
или отгоре се поставя пътен знак Ж20.2.
Чл. 175. (1) Пътен знак Ж22 „Километри-
чен знак“ се използва за обозначаване на 
километража на републиканските и местните 
пътища. Знакът се поставя отдясно, в края 
на банкета или на друго подходящо място в 
обхвата на пътя на всеки кръгъл километър 
по посока на растящия километраж.
(2) На автомагистрали и на пътища със 
средна разделителна ивица пътен знак Ж22 
се поставя в средната разделителна ивица.
Чл. 176. (1) Пътни знаци Ж25.1 „Номер на 
велосипеден маршрут по международната кла-
сификация“ и Ж25.2 „Номер на велосипеден 
маршрут по националната класификация“ се 
използват за указване на номера на съответния 
велосипеден маршрут. 
(2) Пътни знаци Ж25.1 и Ж25.2 се поста-
вят върху пътен знак Ж7, когато съответният 
велосипеден маршрут съвпада с посоката на 
указаното на пътен знак Ж7 населено място.
(3) Пътни знаци Ж25.1 и Ж25.2 могат да 
се поставят самостоятелно след кръстовище, 
пътен възел или населено място за указване 
на велосипедния маршрут. 
Раздел VIII
Допълнителни табели – група „Т“
Чл. 177. (1) Допълнителните табели – група 
„Т“, имат формата на квадрат и правоъгъл-
ник. Цветът на фона е бял, а на символите, 
надписите и граничната линия – черен.
(2) Различно от оформянето по ал. 1 има 
табела Т16 „Неработни дни“, която е с червена 
лента, диагонално разположена от горен десен 
към долен ляв ъгъл.
(3) Табелa Т17 „Табела с текст“, когато се 
използва за въвеждане на временна орга-
низация и безопасност на движението, има 
жълт фон.
Чл. 178. Изображенията и наименования­
та на допълнителните табели са съгласно 
приложение № 8.
Чл. 179. (1) Допълнителните табели се 
поставят заедно с други пътни знаци за указ-
ване на:
1. времето на действие на пътния знак;
2. разстоянието до началото на зоната на 
действие на пътния знак;
3. дължината на зоната на действие на 
пътния знак;
4. категориите участници в движението, за 
които се отнася пътният знак, и др.
(2) Когато под един пътен знак се налага 
поставянето на повече от една допълнителна 
табела, символите им може да се изобразят 
един под друг в обща табела.
Чл. 180. С допълнителна табела Т1 „Раз-
стояние до“ се указва разстоянието от пътния 
знак, под който тя е поставена, до мястото, 
от което започват да действат въведените с 
пътния знак забрана, задължение, специално 
предписание или разстояние до сигнализира-
ния обект.
Чл. 181. Допълнителна табела Т2 „Дължина 
на“ указва дължината на зоната на действие 
на въведената забрана, задължение или спе-
циално предписание.
Чл. 182. (1) Допълнителни табели Т3 „На-
чало на зоната на действие на пътни знаци 
В27 и В28“, Т4 „Продължаване на зоната на 
действие на пътни знаци В27 и В28“ и Т5 
„Край на зоната на действие на пътни знаци 
В27 и В28“ се поставят, както следва:
1. Т3 – на мястото, в което се въвежда 
забраната;
2. Т4 – в средата на зоната на действие на 
забраната;
3. Т5 – на мястото, в което престава да 
действа въведената забрана.
(2) Допълнителните табели Т3, Т4 и Т5 се 
поставят перпендикулярно и успоредно на 
платното за движение. 
(3) Когато забраната, въведена с пътен знак 
В27 или В28, се отнася за пътен участък с 
дължина до 20 m, може да се постави само 
една от табелите Т3, Т4 или Т5, която указва 
дължината на зоната на действие на забраната.
Чл. 183. (1) Допълнителни табели Т6 „Пътно 
превозно средство, за което се отнася дейст-
вието на пътния знак“ и Т7 „Пътно превозно 
средство, за което не се отнася действието на 
пътния знак“ се поставят под пътните знаци 
от групи „А“, „В“ и „Г“, за да указват за кои 
участници в движението се отнася или не се 
отнася действието на знака.
(2) При необходимост под символа на пре-
возното средство може да се укаже допустима 
максимална маса в тонове. В този случай 
действието на знака съответно се отнася или 
не се отнася само за пътни превозни средства 
или за състави от превозни средства, чиято 
маса надвишава указаната стойност.
Чл. 184. Допълнителна табела Т8 „Разсто-
яние до пътен знак Б2“ се поставя под пътен 
знак Б1 съгласно изискванията на чл. 60, ал. 4 
за указване на разстоянието между двата 
пътни знака.
Чл. 185. Допълнителна табела Т9 „Стрелка“ 
се използва на пътища с две и повече пътни 
ленти за движение в една посока. Тя се по-
ставя под пътния знак, с който се въвеждат 
забрана, задължение или специално предпи-
сание, за указване на пътната лента, за която 
действието на знака е в сила.
Чл. 186. (1) Допълнителна табела Т10 „Вре-
ме на действие на пътния знак“ се използва 
за указване на часовете от денонощието, през 
които е валидно действието на знака.